Visualiseringsprojekt

**Visualisering af byøkologisk vedvarende energi - Oplæg ** Københavns Fødevarefællesskab (KBHFF), der har eksisteret siden 2008, og som nu har over 3000 medlemmer, handler med økologiske landmænd og gartnere så tæt på København som muligt, og distribuerer fødevarer via nogle lokalafdelinger (nu 9), hvor medlemmer af KBHFF på skift modtager fødevarer, pakker i poser mm. KBHFF sørger dels for, at avlerne får en fornuftig pris - samt at alle medlemmer - også en fattig mor med 3 børn – har råd til at købe økologiske fødevarer. KBHFF vil gerne videreudvikle sig og ser frem til, at fødevarerne kan transporteres CO2 neutralt, at fødevarerne kan opbevares alternative køleskabe, der ikke belaster ozonlaget, og at husholdningsaffaldet kan bruges til biogas – og dermed sikre CO2 neutral kørsel lokalt. Det skal så suppleres med andre miljø- og energirigtige løsninger. Der er for tiden mange virksomheder og forskningsinstitutter, der er i gang med at udvikle løsninger på miljøproblemerne. Men enten er disse løsninger små apparater, der passer til en villa. Eller også er det industrielle anlæg, der passer til et slagteri eller stort landbrug. Når det drejer sig om solceller, kan de løsninger, som passer på en villa, overføres til byejendomme. Men på alle andre tekniske områder er der ingen, der tænker på, hvordan man kan bruge vedvarende energi i store boligkomplekser i byerne. Det skyldes selvfølgeligt, at det er lettere at tænke på en villa eller en erhvervsvirksomhed, og at der umiddelbart er et marked, der kan udnyttes. Hvis man skal overføre løsningerne til store boligblokke, er der både juridiske problemer og politiske udfordringer, der skal klares. Til gengæld er der en lang række fordele ved at tænke i store løsninger for boligkarréer. Dels kan man omforme den teknologi, der er udviklet for villaer, til en mere smart teknologi, fordi den skal anvendes til mange husstand. Og dels opnår man en nærhedseffekt, fordi man ikke skal transportere energien fra den enkelte bolig til en energicentral (kraftværk, biogasanlæg mm) langt væk; men at man placerer energicentraler direkte i den lokale boligkarré. Nærværende projekt handler om at visualisere mulighederne. De tekniske løsninger, som allerede findes for villaer, samt dem, der egentlig også findes, men som man ikke udnytter, fordi de netop ikke egner sig til små villaer, ønsker vi at omforme til konkrete visioner for boligkarréer. **Elementer i visualiseringen ** **Bruge husholdningsaffald til at lave biogas. ** I stedet for at transportere det grønne affald væk for at brænde det eller bringe det til en stort biogasanlæg, ønsker vi en visualisering af de arkitektoniske og tekniske muligheder for at have et skur nede i gården, hvor man aflevere sit grønne affald, og hvor der produceres biogas. Gassen kan bruges til opvarmning og/eller til kørsel. KBHFF får nu fødevarer fra primært Sjælland kørt til et centrallager tæt på en motorvej i Københavns udkant. Herfra ønskes, at fødevarerne kan transporteres i køretøjer, der ejes i fællesskab af en boligkarré, og som kører på biogas, der er produceret af boligkarréen. **Forureningsfri køleskabe. **Der er en lang række af tekniske løsninger, der kan erstatte de nuværende køleskabe, der anvender freon, som ødelægger ozonlaget. Alle løsningerne er tænkt til villaer – og man har ikke tænkt i de muligheder, der opstår, hvis mange familier i en boligkarré samarbejder om køleteknik. Teknikkerne kan være solens opvarmning af fugtige overflader, så der her opstår en fordampning, der giver køling indenfor. Det kan sænke temperaturen 10-20 grader. En kasse, der har parabol facon, og som er beklædt med reflekterende overflade, kan dels bruges som en ovn, men også til køling. Placerer man en beholder i midten med vand, kan dette vand opvarmes om dagen, hvis man retter kassen mod solen. Det kan så ledes hen til boligopvarmning. Om natten kan den samme teknologi bruges til køling. Her rettes kassen mod himlen; og hvis der ikke er nogle skyer, sker der en udstråling, så vandet bliver koldere. Her kan man dels lave is. Men man kan også aflede vandet til køling. Jordvarme er nu en kendt teknologi; og i de senere år er teknikken også brugt ”den modsatte vej” til at fjerne varme fra huse og aflejre det i jorden. Det er brugt til at nedsætte temperaturen i husene for at få et køligere indeklima om sommeren. Men teknikken kan også bruges til en boligkarrés køleskabe. Endelig er der køleskabe, der fungerer ved at opvarme en gas, der ikke forurener. Her har man tidligere tænkt i individuelle familieløsninger med store køleskabe; og her var der en eksplosionsfare. Men ved at kombinere forskellige løsninger kan man eliminere denne fare. Der har i de senere år også være nye løsninger med magneter, solceller og solfangere, der har kunnet bruges til køling. Men fordi det alt sammen har været tænkt som løsning for en enkelt familie, har det enten været for dyre løsninger eller for komplicerede. Vi ønsker at gentænke mulighederne som en løsning for en boligkarré. Og vi ønsker en visualisering af forskellige arkitektoniske og tekniske muligheder – gerne med en livlig fantasi, men med det formål at åbne øjnene for, at en boligkarré har muligheder, som en villa ikke har. **Byhave **. Der er ingen grund til at producerer alt udenfor byen og så transportere det ind. Vi vil gerne visualisere mulighederne for at kunne producere krydderurter, frugt og æg mm. i en boligkarré. **Elektricitet **. Med små vildmøller og/eller solceller kan man lave 12 volts elektricitet. Denne strøm kan anvendes til belysning, til små bageovne, til alle elektriske apparater såsom TV, computer mm. Vi vil gerne visualisere mulighederne. Specielt vil vi gerne have en vision for, at en boligkarré producerer alt den elektricitet, der er brug for. **<span style="font-family: 'Times New Roman','serif';">Vand og sanitet **<span style="font-family: 'Times New Roman','serif';">. De tekniske løsninger, som i dag anvendes i boligkarréer, er faktisk dem, som passer til en villa. Man opfatter de enkelte boliger i en karré som en slags villa. Vi ønsker visualisering af muligheder, hvor man betragter en boligkarré som et fællesskab, og hvor der er mere smarte løsninger vedrørende vand og sanitet. <span style="font-family: 'Times New Roman','serif';">Lige nu (9. maj 2012) søger vi at etablere et samarbejde med lærere og studerende på Danmarks Tekniske Universitet (DTU) og Københavns Arkitektskole (KA) om at deltage med studenterprojekter for at visualisere nogle muligheder. Københavns Miljø og Energikontor (KMEK), som nu blandt andet arbejder med Lokal Afledning af Regnvand (LAR), ønsker vi også at inddrage i arbejdet. Arkitekter og energivirksomheder er også velkomne i samarbejdet. Det hele koordineres af KBHFFs Udviklingsgruppe (KBHFF-UG). <span style="font-family: 'Times New Roman','serif';">For at gøre det så virkelighedsnært som muligt, vil vi bede Andelsboligforeningen JoJo, som består af 500 husstande, om at bruge deres boligkarréer i visualiseringsprojektet. JoJo deltager i KBHFF-UG. <span style="font-family: 'Times New Roman','serif';">Vi vil gerne søge Energifonden om økonomisk støtte til visualiseringsprojektet. Ansøgningsfrist er 15. juni. Interesserede, der har erfaring med ansøgninger, omkostninger, idéer osv. bedes kontakte Tommy FalkeØje fra KBHFF-UG, tommy@falconeye.dk. Hvor mange penge skal vi søge? Hvad skal de bruges til? Skal vi lave en videofilm, udstillinger, foredrag? <span style="font-family: 'Times New Roman','serif'; font-size: 13px;">En ansøgning til Energifondens skal være sådan:
 * <span style="font-family: 'Times New Roman','serif'; font-size: 19px;">Tilbage **
 * <span style="font-family: 'Times New Roman','serif'; font-size: 13px;">Titel på projektet **


 * <span style="font-family: 'Times New Roman','serif'; font-size: 13px;">Projektide **
 * <span style="font-family: 'Times New Roman','serif'; font-size: 13px;">Kort beskrivelse af projektets formål. Hvad ønsker I at opnå?


 * <span style="font-family: 'Times New Roman','serif'; font-size: 13px;">Målsætninger og relevans **
 * <span style="font-family: 'Times New Roman','serif'; font-size: 13px;">Hvilke succeskriterier kan opstilles for projektet?
 * <span style="font-family: 'Times New Roman','serif'; font-size: 13px;">Kort introduktion til, hvordan projektet passer ind i forhold til identificerede behov og/eller politiske målsætninger på energispareområdet.


 * <span style="font-family: 'Times New Roman','serif'; font-size: 13px;">Projektplan/projektdesign **
 * <span style="font-family: 'Times New Roman','serif'; font-size: 13px;">Redegør kort for de enkelte delaktiviteter, der skal sikre, at den overordnede projekt idé bliver realiseret.
 * <span style="font-family: 'Times New Roman','serif'; font-size: 13px;">Output: artikler, materialer mv.


 * <span style="font-family: 'Times New Roman','serif'; font-size: 13px;">Kritiske faktorer og mulige løsninger **
 * <span style="font-family: 'Times New Roman','serif'; font-size: 13px;">Er projektet sårbart i forhold til faktorer, som projektet ikke selv er herre over? Eksempelvis manglende opbakning fra nødvendige eksterne aktører, som skal engageres for at projektet bliver en succes?
 * <span style="font-family: 'Times New Roman','serif'; font-size: 13px;">Hvordan vil projektet forsøge at imødegå disse udfordringer?


 * <span style="font-family: 'Times New Roman','serif'; font-size: 13px;">Holdet bag **
 * <span style="font-family: 'Times New Roman','serif'; font-size: 13px;">Hvem er I? Fx kort CV for de centrale medarbejdere på projektet.
 * <span style="font-family: 'Times New Roman','serif'; font-size: 13px;">Oplistning af samarbejdspartnere og evt. kort beskrivelse, hvis det skønnes nødvendigt.

<span style="font-family: 'Times New Roman','serif';">Energifonden giver primært støtte til projekter, der spreder viden, idéer og inspiration. Bestyrelsen udvælger 10 projekter, som de vil lave en videofilm om i august-september. Filmene skal så vises på Energy Fight Night den 1. oktober, hvorefter støtten udbetales. <span style="font-family: 'Times New Roman','serif';">Vi vil gennemføre projektet uanset om vi får støtte eller ej. Men vi søger støtten til at visualisere for studerende, forskere, virksomheder, boligafdelinger, politikere og andre. <span style="display: block; font-family: 'times new roman','serif'; text-align: right;">9. maj 2012